Ham-Kam spilte i 2004- og 2005-sesongene med en dispensasjon fra Norges Fotballforbund som tillot dem å spille på Briskeby, i påvente av at en ny fotballarena skulle bygges. Kommunalt eide Hamar Sportsanlegg AS, som har ansvaret for de kommunale idrettsanleggene, ville først legge et nytt stadion på Tjuvholmen ved Mjøsa, men kommunen sa raskt nei til dette. I stedet gikk man inn for å oppgradere og bygge ut den nåværende Briskeby.